CELEX: 62010TN0291
Language: mt
Date: 2010-06-26 00:00:00
Title: Kawża T-291/10: Rikors ippreżentat fis- 26 ta’ Ġunju 2010 — Martin vs Il-Kummissjoni

28.8.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 234/51
            
         Rikors ippreżentat fis-26 ta’ Ġunju 2010 — Martin vs Il-Kummissjoni
   (Kawża T-291/10)
   ()
   2010/C 234/90
   Lingwa tal-kawża: l-Ingliż
   
      Partijiet
   
   
      Rikorrenti: Anne Martin (Brussell, il-Belġju) (rappreżentant: U. O’Dwyer, Solicitor)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tannulla l-annullament tad-deċiżjoni impliċita tal-Kummissjoni tal-20 ta’ April 2010 li tiċħad l-applikazzjoni konfermatorja tar-rikorrenti tal-4 ta’ Marzu 2010 għall-aċċess għad-dokumenti;
            
         
               —
            
            
               tordna lill-Kummissjoni sabiex tikkonforma mar-Regolament (KE) Nru 1049/2001 (1) tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni, fit-termini meqjusa bħala adattati mill-Qorti tal-Ġustizzja; u
            
         
               —
            
            
               tikkundanna lill-Kummissjoni għall-ispejjeż.
            
         
      Motivi u argumenti prinċipali
   
   Permezz ta’ dan ir-rikors, ir-rikorrenti titlob, skont l-Artikolu 263 TFUE, l-annullament tad-deċiżjoni impliċita tal-Kummissjoni tal-20 ta’ April 2010, fejn din tal-aħħar naqset li tirrispondi għall-applikazzjoni konfermatorja għall-aċċess għad-dokumenti tar-rikorrenti lis-Segretarju Ġenerali tal-Kummissjoni taħt l-Artikolu 7(2) tar-Regolament 1049/2001 li tistabbilixxi mill-ġdid l-aċċess għad-dokumenti li ntalab fit-22 ta’ Diċembru 2009 qabel id-data ta’ skadenza tal-20 ta’ April 2010.
   Insostenn tar-rikors tagħha, ir-rikorrenti tippreżenta l-motivi li ġejjin:
   In-nuqqas tal-Kummissjoni li tieħu deċiżjoni sad-data ta’ skadenza tal-20 ta’ April 2010 imposta fuqha mir-Regolament 1049/2001, jikkostitwixxi rifjut impliċitu tal-applikazzjoni konfermatorja għall-aċċess għad-dokumenti tal-4 ta’ Marzu 2010 tar-rikorrenti u din tikser l-Artikolu 8(1) ta’ dan ir-regolament u l-Artikolu 296 TFEU minħabba nuqqas ta’ motivazzjoni għar-rifjut.
   
      (1)  Ir-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).